पटना, बुधवार, 11 जुलाई 2018। भाजपा के राष्ट्रीय अध्यक्ष अमित शाह आगामी 12 जुलाई को पटना आने के साथ मुख्यमंत्री नीतीश कुमार के साथ सुबह का जलपान और रात्रिभोज करेंगे। ऐसी उम्मीद जताई जा रही है कि चुनावी रणनीति को लेकर भी चर्चा हो सकती है। भाजपा के प्रदेश अध्यक्ष नित्यानंद राय ने बताया कि शाह आगामी 12 जुलाई को सुबह 10 बजे पटना के लोकनायक जयप्रकाश नारायण अंतर्राष्ट्रीय हवाई अड्डे पर पहुंचेंगे जहाँ बिहार भाजपा नेता उनकी अगवानी करेंगे।